Dala_FM news - March 9, 2021 -  1pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
1PM DALA FM NEWS 9TH MARCH 2021
HEADLINE
NATIONAL
GOCH POLO
POLO OGOYO MA ONEGO JAGO MORO EGWENGE MAG SOTIK, BOMET COUNTY.
JALUP JATEND OBILA EGWENGEGO ALEX SHIKUNDI OLERO NI JAGONO NE OBUOK EBATH OT KANYAKLA GI NYITHINDO 2 MAJOHIGNI 14 KOD 16 KINDE MA POLOGO NE OGOYOGI.
NYITHINDO 2GO NE OTHIEDH MAOWE ODOK PACHO SAMA RINGRE JAGONO OSETER EKAR KANO JOGO MOTHOO. 
UASIN GISHU 
MCAS MAG COUNTY ASSEMBLY MA UASIN GISHU GIESANI TUAK EWI BBI.
COUNTYNO KENDE EMAODONG KAPOK OYANGO CHUNG MARE EWII LIPOT MAR BBI.
JATEND KWETH MATHOTH E OD BURANO MIGOSI JOSEPHAT LOUYE OWACHONI MCASGO DHII NG’ADO KENDI GIWEGI TOK BET KOD THUOLO MAR KAO PACH JOPINY EWII LIPOT MAR BBI.
NEOTIEKO KAOWACHONI COUNTY MA UASIN GISHU OPOGORE KOD COUNTIES MAMOKO MANEOSECHIWO CHUNG MARGI EWII LIPOT MAR BBI KAOWACHONI GISINGONE JOPINY NI GIDHII MIYO PACHGI LUOR TOK NE KAWO PACHGI EWII LIPOT MA KAMANO.

CORONA 
CHENRO MAR CHANJO NE MIDHUSI MAR CORONA POD DHII NYIME E COUNTIES MA THURKA.
E KISUMU COUNTY, CHIENRO MAKAMANO OSIDH EKAR THIETH MA JARAMOGI OGINGA ODINGA KA OGETO APISAS MAG THIETH
COUNTY KAKAMEGA MANEOSINGO CHAKO AYANGA CHENRO MAR CHANJO ODIOCHIENG MA KAWUONO OCHORO NYIME CHENRO MAKAMANO NYAKA CHIENG TICH ABICH MAR JUMANI.
COUNTY MA KAKAMEGA GISANI OSEYUDO KWAN MAG DOSES MAROMO 42,000 KA GIN KOD CHENRO MAR CHIWO CHANJO NE APISAS MAG THIETH MAROMO 40,000 MAWUOK E COUNTINO. KA COUTIES MAWUOK IMBO MAR PINY KENYA OSEBEDO KANDIKO KWAN MAMALO KWUOM JOGO MA IYUDO KOD MIDHUSI MAR CORONA.
VIHIGA COUNTY TO DHII NYIME KOD CHENRO MAR CHANJO KAMA APISAS MAG THIETH KA ACHIEL KOD APISAS MAMOKO NE OSETIMNEGI CHANJO MAKAMANO KA CHENRO MA KAMANO ITIMO E KAR OD THIETH MA MBAALE REFERAL KAMAGISANI GISECHANJO KWAN JII MAROMO 11,000 KA GIN KODA CHENRO MAR CHIWO CHANJO NE KWAN JOCHIW THIETH MAROMO 32,000.
E COUNTY MA THAKA NITHI, GOVERNOR MARGI MUTHOMI NJUKI OTELO NE JODITO MAG COUNTYNO EYUDO CHANJO MAR CORONA.

KIMUNYA 
JATEND KWETH MATHOTH EOD BURA MA MALO MIGOSI AMOS KIMUNYA OKWEDO WECHE MAWACHORENI KER KENYATTA NIKODA KA PARO MAR LOKO TOKE NE MIGOSI RAILA ODINGA MOTELONE YIERO MAR 2022.
JAOD BURANO MA KIPIPIRI OWACHONI KER MAPACHOKA MOLUOR KENYATTA POD OMAKORE KOD OGAI MAR ODM MIGOSI ODINGA NIMAR POD GIN KOD LEK MAR TIMO LOKRUOK NE MOKO KUOM PEND CHIKE MA THURKA KAOKALO KUOM LIPOT MAR BBI MA COUNTIES DUTO MAROMO 43 NEPUODHO LIPOT MAKAMANO.
MIGOSI MUNYA OKWAYO JODITO MACHIEGNI KOD MIGOSI RAILA MONDO OWERE KOD WECHE MAKAMAGO MONDO OTIEK WECHE MAG BBI NIMAR JODITO ARIYOGO MAOTINGO KER MAPACHOKA KAA CHKIEL KOD MIGOSI ODINGA NIMAR SANI JODITOGO OKETO PACHGI NE WACH LOKRUOK MAR PEND CHIKE MA THURKA.
KAA JUMA MAOKADHO MOKO KUOM JODITO MAG DUONG BUCH SIASA MAR ODM KAMA OTINGO JAOD BURA MA SUNA EAST MIGOSI JUNET MOHAMED, JAOD BURA MA RARIEDA MIGOSI OTIENDE AMOLLO KAACHIEL KOD SENATOR MA SIAYA MIGOSI JAMES ORENGO NEOKWAYO KER MA THURKA MONDO OGOL JAGORYTO MAONGIRORE E MOGAO MAR ARITA KWEE MIGOSI KARANJA KIBICHO E CHENRO MAG CAMPAIGNS MAG BBI.
 KHUISERO 
JAOD BURA MA KHUISERO MAGOSI CHRISTOPHER ASEKA DWANI DUOND BUCH SIASA MAR ODM MONDO OWERE KOD WACH MAR MAKRYUOK KOD KER MAPACHOKA MOLUOR UHURU KENYATTA KAOKALO KUOM HANDSHAKE KA DIPOO NI WINJRUOK ONGE MALONGO BANG KANE JODITO MAG ODM NEOLOSO JUMA MOKALO KAOTENORE KOD WACH MAR HANDSHAKE.
MAGINEOWACHO EKINDE MANEOYUORO E NYASI MAR YAWO CLASSES MOKO EKAR CHUNG OD BUCHE E SIKUND SECONDAR MA EMWANIRO, KAMANEODHII NYIME KOD CHAYO OGAI MAR ODM KAOWACHONI MIGOSI ODINGA TIYO KOD JOWETEGI EBERORE KENDE OWUON EWECHE MAG SIASA.
MINE E SIASA
JOMAWAKEYNI POD OMED JIW MONDO OLAR LEMO MAG SIASA MAOPOGORE E PACHOKA MAGO MAG COUNTIES KOD MAGO MAMALO, MA NEOWACH KOD RIWRUOK MAR JOPUONJ MAWAKEYNI E KINDE MANEGIBAGO ROMO MAKENDE E COUNTY MA KAJIADO ODIOCHIENG MANYORO E KINDE DHIALO NYASI MAR JOMAMINE E PINY NGIMA. 
JAKOM MAR RIWRUOGNO MIKAI DOROTHY MUTHONI OKWAYO MINE MONDO OWUOG OKO KENDO OKAW PACHGI E DSONGRUOGE MAOPOGORE KAKA KAO PARO EWII LIPOT MAR BBI KENDO LARO LEMO MAG SIASA TOK TIMO LOKRUOK NE MOKO KUOM PEND CHIKE  KAOKALO KUOM LIPOT MAR BBI.
WACH MAKET KOD MA NEOSIR KOD JATATIJE MAR RIWRUOGNO MIGOSI BENTER OPANDE OKWAYO JOTELO MAMOKO MONDO MONDO ONYWAND JOMAMINE ELEMO MAG SIASA E YIERO MADUONG MAR 2022.
FGM.
PINY KENYA OPUO MALICH MAOKADHO KAOTENORE KOD ONDAMO MAGISEKAO KAOTENORE KOD KWEDO OKANG MAR TERO JOMA NYIRI NYANGO, MA EN LER MANEOCHIW KOD JAMBETRE MAR PINY INGEREZA EPACHOKA MIKAI JANE MARIOT.
KANEOLOSO TONONOKA E COUNTY MA MOMBASA MIKAI MARIOT NEOWACHONI PINY INGEREZA IOKORE MAR TIYO KANYAKLA E NENONI NYITHINDO MANYIRI OK OKETH RATICHGI.
KA KOMACHIELO MIKAI SALIA HUSEIN MAOSEBEDO KA DHIRO NYIME CAMPAIGNS MAKWEDO TERO JOMA NYIRI NYANGE E COUNTY MA TANA RIVER OWACHONI GISANI NITIERE DOK CHIEN E YOR TERO JOMA NYIRI NYANGE E GWENGE MAG TANA RIVER.
KISUMU
JAPUONJRE MAJA HIGNI 19 MAJA CLASS 10 IDHI MED LORNE EOD ANG’ECH E KISUMU KUOM NDALO 10 GIKETHO MAR BEMBO.
JAMIN WACH EBURANO NE OCHIWO KWAYO EMBELE DOHO MA WINAM E KISUMU MONDO OMED LOR NE JAPUONJRENO KAPOD ITAYO NONRO.
JAPUONJRENO ITUDO GI BAMBO JAPUONJRE MANYAKO MAJA HIGNI 16 MAOSEBEDO KA ODAK GODO KAKA MIN ODE TOK CHIK.
NE ONDHIYE NYORO


Created with an evaluation copy of Aspose.Words. To discover the full versions of our APIs please visit: https://products.aspose.com/words/